text: Oratorii eftir Mendelssohn fyri fyrstu ferð í Føroyum á hvítusunnu
text: #000001
text: Um hvítusunnuna fer Havnarkórið við orkestri og solistum at framføra vakra oratoriið “Paulus” hjá Felix Mendelssohn Bartholdy.
text: #000004
text: Hetta stóra verkið varð skrivað í 1836, og hevur týðiligan íblástur frá J. S. Bach. Verkið lýsir lívið hjá apostlinum Paulus við tekstbrotum úr Bíbliuni, serliga úr apostlasøguni. Áhoyrarin verður tikin við á eina kensluborna ferð við lovprísan, inniligari bøn, vreiðum fólkamongdum, fevnandi kærleika og at enda endurloysn.
text: #000005
text: Umframt Havnarkórið, sum telur um 65 sangarar og fýra solistar, fer eitt orkestur við 30 tónleikarum at spæla.
text: #000007
text: Tvær konsertir eru settar á skrá. Tann fyrra verður í Norðurlandahúsinum leygardagin 27. mai kl. 16, og tann seinna verður í Fuglafjarðar kirkju hvítusunnudag kl. 16. Atgongumerki til konsertina í Norðurlandahúsinum eru at fáa á heimasíðuni nlh.fo og við dyrnar.
text: #000009
text: Í sambandi við konsertirnar fer Anne Mette Greve Klemensen, prestur, at geva eina stutta frágreiðing um Paulus og verkið hjá Mendelssohn. Hetta verður kl. 15.30 í Klingruni í Norðurlandahúsinum og í kirkjuni í Fuglafirði hvítusunnudag.
text: #000010
text: Myndir: Hátíðarhildu 50 ár við Velbastaðvegin
text: #000016